
Ne pada sneg da 
pokrije breg... 



U Evropi, kojom se već deset dana širi 
ledeni talas, više od 400 ljudi je izgu- 
bilo živote usled hladnoće. Veliki broj 
njih su bili beskućnici, ali je sve veći 
broj slučajeva smrzavanja u stanovi- 
ma. Države koje dominiraju planetom, 
tvrdeći da stoje na braniku Civilizaci- 
je, kao SAD prilikom nedavnih udara 
uragana, jasno pokazuju da nisu zain- 
teresovane, niti sposobne, da efikasno 
brane interese ,,svog cc stanovništva. 
U Srbiji, predatorska uprava Elektro- 
distribucije najavljuje da će i pored 
rekordno niskih temperatura seći 
struju onima koji nemaju da plate. 
Ima li boljeg primera monstruoznosti 
kapitalističkog sistema? Činjenica da 
su najmlađi članovi društva, barem na 
neko vreme, oslobođeni stega repre- 
sivnog obrazovnog sistema time što 


je prekinut rad osnovnih i srednjih 
škola, nažalost ne umanjuje sveuku- 
pan čemer i mizeriju koji se odvijaju 
pred našim očima. 

Železara Smederevo, navodno usled 
nevremena koje onemogućava snab- 
devanje sirovinama, obustavila je 
proizvodnju na najmanje deset dana. 
Ovo je bio lapsus? Da nije možda deset 
godina u pitanju, ili pak čitava večnost? 
Nedovoljno pažnje je posvećeno izjavi 
srpskog premijera Mirka Cvetkovića, 
datoj samo nekoliko dana pre gašenja, 
da će Železara, ukoliko se u najsko- 
rije vreme ne pronađe „strateški part- 
ner cc , otići u stečaj. Kao što kaže stara 
poslovica: ,,Ne pada sneg da pokrije 
breg, nego da svaka zver pokaže svoj 
trag cc . 

UEvropićenam bitibolje 
tek nakon njenog raspada 

Uprkos katastrofalnoj situaciji u kojoj 
se kao društvo nalazimo, kompletnom 
raspadu sistema i gušenju svake per- 
spektive za generacije koje dolaze, be- 
skrupulozni predstavnici vlasti ne kri- 
ju svoje diktatorske namere. Dragoljub 
Mićunović, predsednik političkog 
saveta Demokratske stranke, kroz 
,,Blic cc , bilten Demokratske stranke, 
obavestio je javnost da ta banda smatra 
da njihova stranka treba da vlada Srbi- 
jom sve do... ulaska u Evropsku uniju! 
Kao što znamo, EU je projekat koji po- 
lako ali sigurno propada, i čije širenje 
uopšte nije, niti će u skorije vreme 
biti na dnevnom redu, pogotovo ne za 
državu Srbiju. Dakle, jasno je da ekipa 
na vlasti smatra da tu treba da ostane 
zauvek. Kakva je to vlast? 


Vlast, koja nas je prethodne godine 
zaduživala 4,7 miliona evra dnevno. 
Vlast koja nas brutalno eksploatiše 
i maltretira na svakom koraku, 
pljačkajući nas na svaki mogući način. 
Vlast koja je pre neki dan smanjila 
presudu poiicajcu Miljanu Raičeviću, 
koji je hladnokrvono i bez ikakvog 
povoda ubio mladića Đorđa Zarića. 
Takva vlast, kao i svaka druga, može 
se srušiti samo na ulicama. Rumuni 
su naterali, nakon dvadeset i pet dana 
neprestanih masovnih protesta i soci- 
jalnih tenzija, svoju vladu da podnese 
ostavku. No, ta promena nije dovolj- 
na. Nije problem samo u garnituri 
ljudi koji se nalaze na vlasti, problem 
je u sistemu koji omogućava bilo kojoj 
interesnoj grupi, bez obzira na naziv 
pod kojim učestvuje na izborima, da 
upravlja životima svih nas. 

U međuvremenu, zdravstveni radnici 
u Kilkisu u Grčkoj su u nedelju okupi- 
rali lokalnu bolnicu i izdali saopštenje 
u kome izjavljuju da je bolnica sada 
u potpunosti pod radničkom kontro- 
lom. To je pravi potez i model koji po- 
driva temelje ovog i ovakvog sistema, 
i stvara osnovu za novo, pravednije 
društvo. 


Da li ste 
znali 

...da više od milijardu Ijudi, 
što je preko 15% svetskog 
stanovništva, živi sa priho- 
dom manjim od 1 dolara 
dnevno. 

Direktna akcija se finansira vašim 
donacijama. Svakome ko pomogne sa 
više od 500 dinara slaćemo DA na 
kućnu adresu u narednih šest meseci. 



“SA DVE REČI BUDUĆNOST SE STVARA. TE SU REČI: NEMAM G0SP0DARA!” (Jovan Jovanović Zmaj) 


















AKTUEINO 



Cmo zlato, cma krv, cme suze 

Pokretač mogućeg velikog rata u Iranu je kriza, ne samo američkog kapi- 
talizma, već i kriza celokupne ekonomske, socijalne i ideološke koncepcije 
na kojoj počiva savremeni kapitalizam 


Zakuvava se novi rat velikih razmera 
- na dnevnom redu je Iran. Sve izves- 
niji vojni napad na ovu bliskoistočnu 
zemlju može pokrenuti takav tok 
događaja koji bi po obimu i posledi- 
cama premašio dosadašnje lokalne 
intervencije „Milosrdnih Anđela“ 
demokratije i kapitalizma. Aktuelna 
meta, Iran, ima i mogućnosti i volje 
da uzvrati, čime bi ratna dejstva lako 
mogla da se prošire i izvan područja 
Bliskog istoka. 

U Per sij skom zalivu NAT O koncentr iše 
jake vojne snage. Neokolonijalistička 
vlast Velike Britanije prekinula je sve 
finansijske transakcije sa iranskim 
bankama, a politička elita Francuske 
pozvala je na bojkot kupovine iran- 
ske nafte, uprkos tome što će štetu 
od ovakve odluke najviše snositi 
narod u državama članicama EU. 
Nemački ministar spoljnih poslova, u 
neonacističkom stilu, otvoreno izjav- 
ljuje da je, za Nemačku privredu, rat 
ponovo postao legitimno sredstvo za 
zaštitu izvora sirovina. Izrael svojim 
diplomatskim i medijskim kanali- 
ma najavljuje da je napad na Iran 
samo pitanje trenutka. Rusija obav- 
lja dodatnu mobilizaciju više desetina 
hiljada vojnika i grupiše ih na jugu, od 
Gruzije do Tadžikistana, istovremeno 
pripremajući sistem vazdušne odbrane 
kao odgovor na pretnju raketnog štita 
NATO. Sa druge strane, Iran je već 
najavio da će na uvedene sankcije od 
strane Zapada uzvratiti zatvaranjem 
Hormuškog moreuza, i time potenci- 
jalno ugroziti gotovo 40 odsto izvoza 
svetske nafte. Ne treba da začudi ako 
baš ovo bude direktan povod za napad 
NATO na Iran. 

Ozbiljnije nego pred Drugi 
svetskirat 

Čak i ako rat ne počne već za nekoliko 
dana, za par nedelja, ili u aprilu, kako 
se sve češće najavljuje u medijima, 
jasno je da svi međunarodni akteri 
očekuju rat širih razmera u neposred- 
noj budućnosti. Ratova će biti dok 
god postoj kapitalizam, poredak koji 
stvara velike svetske klanice kad god 



se nađe u dubokoj krizi. Svi podaci i 
situacija u svetu pokazuju da je aktuel- 
na kriza, čiji smo svedoci, po mnogo 
čemu dublja i ozbiljnija od krize koja 
je prethodila Drugom svetskom ratu. 
Zvanični povod za pokretanje ratne 
mašinerije je navodna opasnost od 
razvoja iranskog nuklearnog progra- 
ma, ali suštinski razlog je identičan 
kao u svim imperijalističkim poduh- 
vatima koje je organizovao krupni ka- 
pital - demonstracija sile, planetarna 
dominacija i kontrola nad resursima, 
a pre svega - finansijska dobit. Priče o 
nužnosti rušenja diktatorskih režima 
i o žrtvama koje su neophodne radi 
uvođenja demokratije samo su deo 
standardne propagandne retorike, to- 
liko izlizane da u nju danas retko ko 
veruje. 

Rat koji je na pomolu nije samo 
proizvod jedne reakcionarne državne 
administracije, kakva je američka. 
Njegov suštinski pokretač je kriza 
ne samo američkog kapitalizma, već 
i kriza celokupne ekonomske, soci- 
jalne i ideološke koncepcije na kojoj 
kapitalizam počiva. Pod izgovorom 
da se bori protiv opasnosti koja svetu 
preti zbog razvoja iranskog nuklear- 
nog programa, planetarna finansijska 
oligarhija će napasti Iran da bi korpo- 
racijama omogućila potpuni monopol 
nad regionom bogatim naftom. To je 


nastavak politike za čiju se realizaciju 
već godinama koriste ratovi, prevrati, 
narandžaste revolucije i državi udari. 
To neće biti ,,demokratsko“ inter- 
venisanje protiv Ahmedinedžadovog 
diktatorskog režima, već razbojnički i 
porobljivački pohod pokrenut intere- 
sima definisanim na Volstritu. Ako se 
išta može naučiti iz istorije, to je da je 
j edini pravi odgovor imperijalističkom 
nasilju povezivanje radničke klase 
u internacionalnu revolucionarnu 
antimilitarističku borbu za besklasno 
društvo, u kome će vladati jednakost 
među ljudima i direktna demokratija. 

Borbeno antikapitalističko 
organizovanje-jedini 
odgovorijedino rešenje 

Obamina administracija i njeni 
saučesnici nadaju se da će novim rat- 
nim spektaklom odvratiti pažnju glad- 
nog i obespravljenog naroda, ne samo 
u Americi nego širom sveta, od sve 
jačeg pritiska ekonomskih problema. 
Ali već je jasno da im to neće više po- 
laziti za rukom. Tome u prilog svedoči 
sveborbenije antikapitalističko organ- 
izovanje radničke klase u Ouklendu, 
Londonu, Atini, i u mnogim drugim 
delovima sveta. 

Boro Aleksić 

STOP MONTIRANOM PROCESU PROTIV RGG! 


Akcije solidarnosti u nekoliko evropskih gradova 



Povodom nastavka suđenja Beogradskoj 
šestorci, u znak solidarnosti sa beograd- 
skim anarhistima, u nekoliko evrop- 
skih gradova 6. februara organizovan je 
međunarodni dan protesta ispred amaba- 
sada i konzularnih predstavništva Srbije. 
Mreža anarhosindikalista (MASA) je svoj 
protest protiv ponavljanja suđenja iskazala 
odlaskom pred ambasade u Rijeci i Zagre- 
bu, tražeći momentalno prekidanje mon- 
tiranog procesa i odbacivanje svih optužbi 
protiv Beogradske šestorke. Oni su razvili 
transparente na kojima je pisalo „sloboda 
za anarhosindikaliste” i „solidarnost sa 
Bg6”. Protest podrške održali su i bugar- 


Direktna akcija: Koncert je održan pod 
sloganom „Radnička klasa ne glasa“. 
Možeš li nam reći nešto više o tome? 

Abdel: Svaki album, pesma, koncert 
FC Apatride Utd služi mobilizaciji pro- 
tiv diktature kapitala i eksploatacije 
siromašnih. Angažovana umetnost je 
revolucionarna samo ako nije proiz- 
vod buržoaskog koncepta borbe za 
slobodu, u kome se kritikuje nedosta- 
tak određenih jednakosti, demokratije, 
i manjak partikularnih, pojedinačnih 
prava i sloboda. Ona treba u proleter- 
skom duhu da napada na korene svih 
tih nepravdi, ukazujući da je sam sistem 
suštinski protiv radnika. To je aktivno 
kritikovanje i poziv na uništenje tog 
sistema eksploatacije. Otuda i slogan 
„Radnička klasa ne glasa“ na našem 


ski anarhisti u Sofiji,. Oni su ispred am- 
basade Srbije razvili dva transparenta, na 
kojima su bili ispisani slogani „anarhizam 
nije terorizam” i „solidarnost sa Bg6”. 
Ovaj politički proces bugarski anarhisti 
nazvali su farsom, optuživši državu Sr- 
biju za represiju nad anarhosindikalistima 
zbog njihove borbe protiv ulaska Srbije 
u NATO, ali i zbog njihovog nedavnog 
učešća u studentskim protestima. 

U Budimpešti je ispred ambasade Srbije 
takođe održan protest, pod transparen- 
tom na kome je pisalo „stop montiranom 
procesu protiv Bg6!” 


koncertu. 

Direktna akcija: Na samom početku 
neonacisti su pokušali da prekinu kon- 
cert? 

Abdel: Pokušaj da se bačenim suza- 
vcem rasturi skup i otkaže koncert do- 
bar je pokazatelj da su ,,Apatridi“ dale- 
ko od pasivnog kritikovanja. 

Direktna akcija: Kakva je bila atmos- 
fera na koncertu, koji je nastavljen 
ubrzo nakon ovog neuspelog pokušaja 
prekidanja? 

Abdel: Prezadovoljni smo odzivom 
jer je koncert rasprodat, a naročito sta- 
vom publike, i shvatanjem da metod 
zastrašivanja koji desničari upotre- 
bljavaju ne predstavlja veću pretnju po 
bezbednost ljudi od kapitalističke sva- 
kodnevice. 


Svet je 
lep 

Bajkovito zimsko veče (posralo te meče!). 
Žuti konj grive plave i debela crvena 
mazga upregnuti u rustikalne saonice 
vuku vas ka zamku prijatelja koga ne 
sretoste još od onomad kad se Desilo. 
Pripiti mesec kezi se međ raspevanim 
zvezdama kurvama, uljuljk snegoškripa 
ko pomilovanje po mudima uterusa na- 
kon svega što ste prošli. 

Prijatan doček uz zvezdani čoček, ku- 
vano vino i pečene đakonije-nego u volu. 
Kamin, familija, familija i razuzdana 
komšinica kojoj namah ispade sisa koju 
nespretno umota u „Ekspres politiku ‘, na 
čijoj naslovnoj pohovani Tačić preskače 
bodljikavi lastiš. Deca na ,,nintendu“ 
raspalila po akcionoj igrici posvećenoj 
nedavnim dešavanjima. Domaćin ih 
podseti na domaći, pa prasnu u smeh. 
Tema iz novije istorije. A svačeg na trpe- 
zi za svakojeg čoveka - otkada pretežno 
ravnomerno je raspoređen zbir svega 
na svetu (uz prijatni rad daleko ispod 
donjeg praga bola gde odseliše sudije i 
advokate). 

Lolate se i bekrijate, raspojasanost ne 
poznaje žovijalni sat. A konji već za- 
dremali u štali, uprkos iritantnom hr- 
kanju uniformisanih dokoličara u pen- 
ziji koji su do nedavno važili za strah i 
trepet (imaju velik kapacitet pluća i duge 
noge, a osnovni kostur sisara prilagoden 
im je silovanju dok dugo stoje na vrhovi- 
ma prstiju). 

Već je dockan i vi pokušavate da 
se odjavite, ali domaćin insistira da 
čaprazdivanite još malo. Istina, ni ne 
ide vam se. Vodi vas u podrum gde sa 
ponosom otvara kacu kiselog kupusa. 
Sklanja kamen s vrha i u lavorče vadi tri 
parlamentarne glavice ubrane s nekada 
omiljenih političara. Odlazite na krov 
i ispaljujete ih iz topa na Luksemburg, 
Lihtenštajn i Andoru. Vrištite i skačete 
od sreće ko mala deca. U daljini se 
čuju pederi kako mjauču iza šupe, dok 
žene u crnom zavijaju na mesec i po 
krovovima jedu antene koje su povučene 
iz upotrebe otkad se pojavila kablovska 
čijim kablovima podaviše sve one akrebe 
sa šarenim šalovima i petardama. 

E stani, još nešto - evo ti 800 evra, idi 
kupi čokoladu! 

(autor je predsednik upravnog obora 
Narodne banke) 

Direktnu akciju možete nabaviti na 
sledećim mestima: 

BEOGRAD: 

Kulturni centri REX i CZKD 
Knjižare PLATO i BEOPOLIS 
Kafići BROD, BRAT FIDEL i BRAT ČE 
KRAGUJEVAC: 

Kafane MAGMA i MARKO 
SREMSKA MITROVICA: 

Knjižara BUKBAR 

M.L. 

Muzika kao aktivno kritikovanje 

Razgovarali smo sa drugom Abdelom iz beogradskog 
rege benda FCApatrid Utd, čiji je koncert u klubu Ilegala 
privukao više stotina mladih, u subotu 4. februara. 






















Španija, 4. februara. Sindikat CNT je u Ma- 
dridu organizovao protest ispred Narodne 
biblioteke Španije, u okviru međunarodne 
akcije solidarnosti s nedavno otpuštenim 
radnicima te javne ustanove. Otkazima 
Marti, Begonu i Sari prethodila je kampanja 
koju su anarhosindikalisti Madrida pokrenuli 
protiv uprave biblioteke. Ovo troje radnika 
je otpušteno zbog toga što su ukazivali na 
zloupotrebe vršene zapošljavanjem bibli- 
otekarskih radnika preko privatnih ,,autsors“ 
(kod nas: ,,podizvođačkih c ) firmi, u kojima su 
za isti posao dobijali znatno manje plate od 
radnika koji su u biblioteci zaposleni regu- 
larno. CNT je svojom kampanjom protiv up- 
rave zahtevao da svih 400 radnika koji su u 
biblioteci zaposleni preko tzv. ,,ugovora“ do- 


biju status legalno zaposlenih. Osim što me- 
tod podizvođačkog rada predstavlja notorni 
primer neoliberalnog špekulantskog privati- 
zovanja javnog sektora, on pod plaštom na- 
vodnih mera štednje i redukcije broja radnih 
mesta, zapravo nanosi štetu javnom sektoru, 
posebno bibliotekama, jer su usluge ,,autsors“ 
firmi i za 40% skuplje nego plačanje legalno 
ugovorenog rada. Otkazi nisu zastrašili zapos- 
lene u madridskoj biblioteci, već su, naprotiv, 
doprineli radikalizaciji pobune ostalih „ugov- 
oraca“. 4. februara su bili zakazani protesti u 
narodnim bibliotekama širom sveta. 

Štrajk iz Kordove širi se na Englesku 

Veliki štrajk koji su španski anarhosindika- 
listi pokrenuli pre dva meseca u kompaniji 


ABB u Kordovi proširio se na severoistočnu 
Englesku. Radnici koji u Njukaslu rade za 
međunarodnu podizvođačku firmu „Adeko”, 
koja je u kordovskom štrajku pripomogla 
upravi ABB-a da zaposli štrajkbrehere, 3. i 4. 
februara izveli su štrajk, kao akciju solidar- 
nosti sa svojim kolegama iz Španije. Zbog 
štrajka u Kordovi, o kojem je „Direktna 
akcija” izveštavala u jednom od prethodnih 
brojeva, volšebno je raskinut ugovor s fir- 
mom „Eulen”, dotadašnjim posrednikom 
u zapošljavanju radne snage, čime je ABB 
stvorio „legalni’” povod da otpusti radnike 
koji su učestvovali u pobuni. Tom prilikom 
je uprava ABB-a na radna mesta štrajkača 
dovela radnike baš posredstvom firme 
„Adeko”. 


Centar za liberterske studije predstavlja: 

Fransisko Ferer: 
Moderna škola, poreklo i ideali 

Kapitalno delo anarhističkog prosvetitelja Fran- 
siska Ferera. Obrazovanje nije dostojno svog im- 
ena ukoliko nije oslobođeno svih vrsta dogma- 
tizma, ukoliko se samom detetu ne prepusti da 
razvije svoje veštine ili ukoliko škola nije sprem- 
na da podrži manifestacije tih veština. 



FRANSISKO FERER 


MODERNA 

ŠKOLA 

- poreklo i ideali - 

Publikacije CLS-a možeš naći u svim boljim 
knjižarama ili naručiti direktno od nas: 

e-mail: cls@inicijativa.org 
web: www.inicijativa.org/tiki/cls 


Denketove šifrovane reči 

I. Prezime francuskog muzičara Požana-pomišela; 2. Omačkač 
za pse; 3. (uspravno) Suprotan Kašratu; 3. (vodoravno) Glodar 
sitniji od Kepacova; 4. Obrnuta Nenica; 5. Psihopajina devojka; 
6. Ime joj je Zana, a prezime Kurti; 7. Pčeladžemov brat; 8. Fil 
za mrtvu tortu; 9. Ako nije Tevepasivan, onda je... 10. Direktor 
šumskog saveta za borbu protiv korupcije, Vebarać; 

II. Blizanac sa većim dometom. 

Rešenja iz prošlog broja 

I. Delfrn; 2. Jastuk; 3. Telekineza; 4. 
(vodoravno) Proteze; 4. (uspravno) 
Pomorandža; 5. Astal; 6. Mlakonja; 7. Ka- 
teta; 8. Filadendron; 9. Žirant; 10. Bazar; 

II. Ratibor. 

Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti 
i solidarnosti, lišeno svih oblika represije, hijerarhije i vlasti čoveka nad 
čovekom. 

ASI je Sekcija Međunarodnog udruženja radnika i radnica (MUR-AIT-IWA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Uredništvo: Kosta Ristić, RatiborTrivunac, Tadej Kurepa, Milan Lukić, 
Slobodan Stamenčić i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/9382-382 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 










































































































